Publication: Magyar Közlöny
Issue: MK-2002-141 (Year: 2002, Number: 141)
Era: 1990-2004
Section: 1995. évi CXVII. törvény módosítása
Paragraph Index: 92

11. § Az Szja tv. a következõ 36/A. §-sal és a § elõtti címmel egészül ki: „A felnõttképzés díjának, valamint az oktatásban résztvevõk egyes kiadásainak kedvezménye 36/A. § (1) Az összevont adóalap adóját csökkenti a felnõttképzésrõl szóló törvény szerinti felnõttképzési szerzõdés alapján az adóévben fizetett képzési díj (beleértve a vizsgadíjat is) 30 százaléka. Az adókedvezmény alapját és összegét a felnõttképzésrõl szóló törvény elõírásai szerint akkreditált intézmény által kiállított igazolás bizonyítja. Az adókedvezményt a felnõttképzésben részt vevõ magánszemély, házastársa, szülõje (ideértve az örökbefogadó, a mostoha- és a nevelõszülõt is), nagyszülõje vagy testvére veheti igénybe akkor, ha a kiállító az igazoláson a felnõttképzésben részt vevõ magánszemély kérésére befizetõként feltüntette. Az igazoláson csak egy magánszemély tüntethetõ fel befizetõként.

Source: https://magyarkozlony.hu/hivatalos-lapok/f2aeb4ea60bf358f67cb51b3cefaa37f0d988427/dokumentumok/e1743b9f247b925334b6c7a6befb512fadaf3bb4/letoltes